Jõululauad on Eestis alati lookas. Vokk soovitab mitte depressiivseks muutuda ega ennast süüdistama hakata, kui kogu selle hea-parema juures kõht ülemäära täis vitsutatakse. "Organismi tervislik seisund ei saa sellest väga muutuda, kui kord või paar aastas endale söömisega liiga tehakse. Kannatab üksnes inimese enesetunne pärast söömingut. Mõne haigusega küll tõesti ei  tohi ülesöömist endale lubada, kui ei taheta haiguse ägenemist, aga kui haiged inimesed välja jätta, siis normaalne ülesöömine kahel päeval aastas ei tee midagi," arvab Vokk.